kardosdrur/scandi-wiki huggingface dataset:
Egon Jensen (fodboldspiller)

Egon Jensen (født den 13. november 1937 i Gram, død 13. september 2020) er en dansk tidligere fodboldspiller og cheftræner i superligaklubben Esbjerg fB.

Seniorkarriere 
Egon Jensen var en teknisk stor spiller, der i starten mest var innerwing, men senere mest fløjhalf. Han manglede temperament og havde ikke de store ambitioner – ellers ville landskampsantallet have været langt større. Egon Jensen, der var "godt kørende" i lune bemærkninger, spillede kun for Esbjerg. Han debuterede som 17-årig.

 Esbjerg fB 1955- 70 – 440 kampe

Han opnåede at vinde DM i årene 1961, 1962, 1963 og 1965, samt at vinde pokalfinalen i 1964 (2-1 over Odense KFUM). Egon Jensen spillede for det meste højre half, og dannede i mange år en suveræn halfbackkæde sammen med John Madsen (centerhalf) og Jens Petersen (venstre half).

Med sine 440 kampe for Esbjerg ligger Egon Jensen på 3. pladsen i antal kampe for EfB – efter Ole Kjær og Jens Peder Hansen.

Landsholdskarriere 
Egon Jensen opnåede 12 landskampe og scorede 4 mål i perioden 1957- 66. Han debuterede i Helsingfors mod Finland (0-2) i en kamp, der var arrangeret i anledning af det finske fodboldforbunds 50 års jubilæum. Den kun 19-årige talentfulde Egon Jensen spillede højre innerwing. Allerede i sin tredje landskamp fik Egon Jensen noget af et gennembrud, da han scorede tre mål ude mod Island (6-2). Det var i den kamp, at Danmark stillede med ti jyder og Dan Ohland-Andersen fra AB. Til trods for denne succeskamp blev hans fremtidige landskampsdeltagelse ret sporadisk. I de 12 kampe / 4 mål spillede han på forskellige pladser: Højre half (3 gange), venstre half (2), højre innerwing (3) og venstre innerwing (4) – Det kan man da kalde en jævn fordeling.

Egon Jensen spillede desuden to Y-landskampe (1955), en enkelt U-landskamp (1956) og ni B-landskampe (1958-66). Han er sammen med Næstveds Jørgen Hansen nummer to på listen over spillere med flest B-landsholdskampe (efter Poul Mejer med 11 kampe).

Efter karrieren 
Efter sin lange karriere blev Egon Jensen træner. På tre år bragte han Jerne fra Serie 2 til Jyllandsserien. Bagefter førte han Esbjerg fra 3. division til 1. division (i 1974), og i 1976 var han træner, da Esbjerg vandt pokalfinalen (2-1 over Holbæk). Egon Jensen, med øgenavnet "Grumse", modtog i 1957 Esbjerg bys idrætspris.

Egon Jensen trænede i perioden efter den aktive karrieres ophør 1971-1973 og 1976-1986 bl.a. en række af Esbjergs seriehold:
 Jerne IF, serie 1
 B47, Jyllandsserien
 ØB, Danmarksserien

Egon Jensen, kommuneassistent, er født i Gram. Han boede i Esbjerg.

Litteratur 
 Palle "Banks" Jørgensen: Landsholdets 681 Profiler, TIPS-bladet 2002. .

Eksterne henvisninger 

 Profil på efbhistorik.dk

Referencer 

Fodboldspillere fra Danmark
Fodboldlandsholdsspillere fra Danmark
Fodboldtrænere fra Danmark
Fodboldspillere fra Esbjerg fB
Fodboldtrænere fra Esbjerg fB
Personer fra Gram
Kredsdans

Kredsdansen er en meget populær dans under folkedansere. Kædedans er også en kredsdans. 

Kredsdansen opstår omkring 1100 som ikke-kultisk dans. Senere blev kredsdansen den dominerende dansstilen i middelalderen. Meget kendt i de nordiske lande er balladen.

Danse
Egon Jensen (flertydig)

Egon Jensen har flere betydninger:

 Egon Jensen – en dansk minister
 Egon Jensen (fodboldspiller) – en fodboldspiller fra Esbjerg
Ondt blod

Ondt blod er en dansk film fra 1996.
Manuskript og instruktion Carsten Fromberg.
Blandt de medvirkende kan nævnes:

Jens Okking
Thomas Bo Larsen
Anders Nyborg
Dejan Cukic
Bjarne Henriksen
Henrik Jandorf
Pauline Rehné
Lars Lunøe

Eksterne henvisninger 
 

Danske film fra 1996
Film fra Danmark (administrationskategori)
Zappa

Zappa er en dansk ungdomsfilm fra 1983 baseret på manuskript af Bjarne Reuter instrueret af Bille August efter en roman af Bjarne Reuter.
Filmen efterfølges af Tro, håb og kærlighed. Bogen og filmen foregår i Brønshøj i 1960-1961.

Handling 
 
Filmen handler om de tre drenge Bjørn, Sten, og Mulle. De går fra at være helt almindelige børn, der kommer fra arbejderklassen, på nær Sten, der kommer fra en rig familie, men bliver udsat for omsorgssvigt. Ledet af Sten giver drengene sig af med kriminalitet og hærværk.

I bogen Zappa, skrevet af Bjarne Reuter, er der endnu en dreng, som hedder Uffe. I filmen er Uffe ikke med, men nogle af hans replikker bliver overtaget af Bjørn eller Mulle.

Medvirkende 
 Adam Tønsberg
 Peter Reichhardt
 Morten Hoff
 Lone Lindorff
 Arne Hansen
 Solbjørg Højfeldt
 Jens Okking
 Elga Olga Svendsen

Eksterne henvisninger 
 

Ungdomsfilm fra Danmark
Danske film fra 1983
Film instrueret af Bille August
Film baseret på værker af Bjarne Reuter
Dansksprogede film
Okseøerne

{
  "type": "ExternalData",
  "service": "geoshape",
  "ids": "Q2013616",
  "properties": {
    "title": "Okseøerne"
  }
}
Okseøerne (tysk: Ochseninseln) er to småøer på den danske side i Flensborg Fjord. Øerne ligger ud for Sønderhav. Øerne bliver for første gang nævnt i Kong Valdemars Jordebog i år 1231. Øerne blevet dengang brugt som græsgange for kvæg. Efter sagnet opstår øerne ud af ler, som falder ned fra en jættes sko. Indtil den store stormflod i november 1872 levede beboerne af landbrug, fiskeri og skibsbyggeri.

Store Okseø er 8 ha stor og har haft en færgeforbindelse til fastlandet. På øen findes der en nedlagt campingplads og en lukket restaurant. Store Okseø ejedes af Bov Kommune, Miljøministeriet og Sønderjyllands Amt frem til 2007, hvor øen blev overtaget af Miljøministeriet. 

Lille Okseø er 4 ha stor og ejes af Københavns Lærerforenings Kolonier. Dronning Margrete 1. døde af pest  på et skib i Flensborg Havn, hvorefter hun ifølge sagnet en kort periode var begravet på Lille Okseø.

Derefter blev hun bragt til Sjælland og genbegravet i Sorø Klosterkirke, for endelig i 1413 som den første kongelige at blive begravet i Roskilde Domkirke.

Referencer

Eksterne henvisninger 

 Lille Okseø
 Store Okseø

Øer i Danmark
Geografiske områder i Sønderjylland (i Danmark)
Lokaliteter i Aabenraa Kommune
Lejrskole

Lejrskole er en betegnelse for et bygningsanlæg og en læringsform, som kan benyttes som en del af undervisningen i den danske folkeskole. Lejrskoleophold og -undervisning er hjemlet i folkeskolelovens § 16c. Der er af undervisningsministeriet udstedt et vejledning om ekskursioner, lejrskoler og skolerejser mv., der nærmere fastlægger rammerne for brug af lejrskoler i undervisningen. Ved vejledningen defineres "lejrskole" som ekskurtioner, der indebærer mindst én overnatning. Vejledningen definerer nærmere "lejrskole" som " ... undervisning over flere skoledage henlagt til en lokalitet uden for skolen med det formål at give eleverne lejlighed til på stedet at gøre erfaringer, som ikke kan gøres i skolen med hensyn til emner og fagområder, der har tilknytning til den daglige undervisning."

Omkostninger til lejrskoleopholdet og transport frem og tilbage påhviler kommunalbestyrelsen, idet alle elever i folkeskoler og på gymnasiale uddannelser mv. dog har adgang til en årlig frirejse til og fra lejrskolen med tog og visse færgeruter. Det er muligt at opkræve forældrebetaling for forplejning under lejrskoleopholdet efter nærmere aftale med forældrene.

Lejrskoleophold kan afvikles i bygninger, der er særlig indrettet som lejrskole, men kan også foregå som privat indkvartering. Der er mødepligt for eleverne under lejrskoleopholddet, men skolen kan ikke udvide undervisningstiden for den enkelte elev til også at omfatte overnatning, hvorfor elever efter særlig aftale kan fritages for lejrskoleophold. I så tilfælde, er skolen forpligtet til at stille andet undervisningstilbud til rådighed.

Noter

Eksterne henvisninger 
Dansk Lejrskoleforening 

Grundskole i Danmark
Helsinge Kirke

Helsinge Kirke er en kirke i Helsinge Sogn i Gribskov Kommune, tidligere Helsinge Kommune.
De tidligste dele er fra første halvdel af 1100-tallet, mens dele, såsom tårnet, først blev tilføjet i 1500-tallet.

I 1956 skænkede bankbogholder Johannes Hansen kirken et smukt indbundet eksemplar af Christian 3.s bibel i faksimile. Det var i hovedsagen Christiern Pedersen, der oversatte denne første danske bibel til dansk efter Luthers tyske oversættelse. I kirken findes desuden en mindetavle over Christiern Pedersen, som Thor Lange har ladet opsætte.

Galleri

Eksterne kilder og henvisninger 
 http://www.helsinge-kirke.dk/Helsinge/helskrk.htm 
 Helsinge Kirke hos KortTilKirken.dk
 Helsinge Kirke hos danmarkskirker.natmus.dk (Danmarks Kirker, Nationalmuseet)

Kirker i Gribskov Kommune
Kirker i Helsingør Stift
Kirker i Frederiksborg Amt
Kirke
Valby Kirke

Valby Kirke er en kirke i Valby Sogn i Gribskov Kommune.

Kirken er bygget i begyndelsen af 1100-tallet og opført af skånsk sandsten. Byggestilen og materialerne har visse engelske–normanniske træk fælles med kirken Vejby Kirke i nabobyen Vejby. Det formodes at Lund Domkirke og Dalby Kirke har inspireret til byggestilen.

Koret og kirkeskibet er bygget i samme periode, men formentlig i to adskilte etaper. I perioden 1275-1325 blev skibet udbygget mod vest.

I 1821 blev kirken pudset udvendigt og hvidtet. Dette blev dog fjernet i 1889, og bygningen blev her ført tilbage til sit oprindelige udseende.

Der er to våbenhuse tilknyttet kirken; et nordligt og et sydligt. Det nordlige er bygget i senromansk stil og er fra ca. 1200-tallet. Her var tidligere en særskilt indgang til kvindelige besøgende, men indgangen er i dag muret til og våbenhuset anvendes i stedet som kapel. Det sydlige er fra 1400-tallet og ses at have gennemgået flere ombygninger.

I 1873 afhændede staten kirken til nogle tiendeydere, og den 1.oktober 1915 overgik kirken til selveje.

Ved en restaurering af kirken i 1969 gravede man gulvet op i kirken, og dér fandt man bl.a. 17 mønter, bl.a. mønter med portrætter af Christoffer 2., samt en Visby Sterling fra 1420-40. Disse mønter overgik til Nationalmuseets samlinger.

Kirkegårdsmuren er for en stor del bygget af materialer fra Esrum Kloster.

Eksterne kilder og henvisninger 

 
 Valby Kirke hos KortTilKirken.dk
 Valby Kirke hos danmarkskirker.natmus.dk (Danmarks Kirker, Nationalmuseet)

Kirker i Gribskov Kommune
Kirker i Helsingør Stift
Kirker i Frederiksborg Amt
Valby (Gribskov Kommune)
Jacob Tingleff

Jacob Tingleff (født 21. juni 1972) er en dansk standupkomiker og manuskriptforfatter 

Han har skrevet manuskripter til bl.a. Langt fra Las Vegas, Det Vildeste Westen, Gintbergs store aften, Er du skidt, skat?, Ugen der Gak og Get Ahead. Han har desuden skrevet manuskriptet til Far til fire - på hjemmebane.

Han har lavet fire one man-shows Pyt med Skjorten (2006) og Tingleff, Tingleff eller Tingleff (2008), Guide til parforhold (2011) og Ulige uger (2015).
Pyt med Skjorten er desuden udgivet på DVD. Han har deltaget i Stand-up.dk i 1997, 2002 og 2003. Han har deltaget i Talegaver til børn i 1997, 2001-2004, 2006 og 2007 og efterfølgende Comedy Aid i 2009-2012

I 2002 var han en del af stand up showet Den Ægte Vare og har lavet Farvelagte Frustrationer i 2004 med Thomas Hartmann.

Jacob Tingleff er uddannet Master in Scriptwriting fra Den Danske Filmskole i 2011.

I 2010 debuterede han som børnebogsforfatter med bogen Englejagten for målgruppen 7-12 år.

Filmografi

Standup show - solo 
2004 Talegaver til børn
2006 Pyt med Skjorten
2008 Tingleff, Tingleff eller Tingleff
2011 Guide til parforhold
2015 Ulige uger

Standup show - medvirkende
1997 Talegaver til børn
2001 Talegaver til børn
2002 Den Ægte Vare
2002 Talegaver til børn
2003 Talegaver til børn
2004 Farvelagte Frustrationer
2006 Talegaver til børn
2007 Talegaver til børn
2008 Talegaver til børn
2009 Comedy Aid
2010 Comedy Aid
2011 Comedy Aid
2012 Comedy Aid

Tv-programmer 
1997 Stand-up.dk
2002 Stand-up.dk
2003 Stand-up.dk
2011 Stand-up.dk

Som manuskriptforfatter 
1997-1998 Ugen der Gak
2001 Get Ahead
2002-2003 Langt fra Las Vegas
2003 Er du skidt, skat?
2005 Det Vildeste Westen
2005 Gintbergs store aften
2008 Far til fire - på hjemmebane
2011 Hjælp, min kone er skidesur
2011 Hjælp, det er jul

Bibliografi 
2010 Englejagten

Referencer

Eksterne henvisninger 
 Jacob Tingleffs hjemmeside
 

Komikere fra Danmark
Manuskriptforfattere fra Danmark
Standupkomikere fra Danmark
Børnebogsforfattere fra Danmark
Dansksprogede forfattere fra Danmark
Danmarks Cykelmuseum

Danmarks Cykelmuseum er et museum i Aalestrup, der behandler cyklernes tekniske udvikling. Det er indrettet i en bygning, der blev opført i 1921 som bolig for cykelfabrikken Jydens direktør. Fabrikken lukkede i 1962, og museet startede i 1974.

Cykelsamlingen omfatter omkring 150 cykler fra træcyklen til nutidens modeller. Den ældste er en velocipede, der er bygget i Frankrig i 1865 og deltog i Frankrigs første cykelløb på 123 km fra Rouen til Paris i 1869. Den nyeste er fremstillet i Indien i 2002.

Cykelsamlingen er suppleret med cykeltilbehør gennem tiderne. Museet har også cykler med hjælpemotor og knallerter, hvoraf den ældste blev lavet i 1903.

Desuden findes en omfattende samling af symaskiner fra 1850 og fremefter samt gamle radioapparater. I kælderen er indrettet bødkerværksted, fortrinsvis med materiale fra bødker P.C. Pedersen, der i starten af 1900-tallet drev forretning i Aalestrup. I kælderen findes også en lille samling af gamle skrivemaskiner.

Museet har tit udlejet effekter til andre museer samt film- og teaterproduktioner.

Eksterne kilder/henvisninger 
 Cykelmuseets hjemmeside
 Artikel og billeder på PDFnet

Museer i Region Nordjylland
Bygninger, konstruktioner og anlæg i Vesthimmerlands Kommune
Cykelmuseum
Aalestrup
Bison (flertydig)

Bison har flere betydninger:
 Bison-slægten - en slægt af skedehornede store oksedyr, der omfatter nedenstånde arter
 Amerikansk bison
 Europæisk bison
 GNU bison – Et af programmerne fra GNU-projektet.
 Bison (dokumentarfilm) – dansk dokumentarfilm fra 1970 af Tue Ritzau
Flensburger Hofkultur

Flensburger Hofkultur eller Flensborg Gårdkultur er en kulturfestival, der foregår i Flensborgs mange historiske og nye baggårde. Festivalen finder sted hvert år i sensommeren. Programmet omfatter forskellige genrer så som teater, film, litteratur samt jazz og klassisk musik. De forskellige arrangementer udnytter hver især de enkelte baggårdes specielle atmosfære.

Festivalen opstod i 1995 med det formål at præsentere de mange, til dels ukendte baggårde for et større publikum samt at vise byens kulturelle mangfoldighed.

Der spilles blandt andet i skibfartsmuseets gård, gården ved det danske Centralbibliotek, samt i de gamle købmandsgårde ved gågaden og den røde gade.

Eksterne henvisninger 
 Flensburger Hofkultur 

Festivaler
Hofkultur
Budding

Budding er en klassisk dessert.

Budding laves af mælk, sukker og en form for animalsk eller vegetabilsk stivelse som husblas eller majsmel samt en eller flere ingredienser, der giver smag. Desserten har en solid konsistens og indeholder ikke lufthuller. Den serveres ofte med et frugttilbehør som kirsebærsovs eller jordbærpuré, flødeskum eller vanillecreme.

Budding har stor udbredelse i Midt- og Sydeuropa. I Storbritannien betyder pudding både en dampet kage, blodpølse (black pudding) og i middelklassen og overklassen dessert generelt. De desserter der i Storbritannien kommer tættest på den danske budding kaldes flan eller blanc-mange.

Se også 
Citronfromage

Desserter
Dyreværnet

Dyreværnet - Foreningen til Værn for Værgeløse Dyr er en af Danmarks ældste dyreværnsforeninger.

Foreningen blev stiftet 11. marts 1898, med det primære formål at komme de mange herreløse hunde i København til undsætning. I dag hjælper Dyreværnet, udover hunde, også katte, kaniner, marsvin og andre smådyr.

Dyreværnet samarbejder med Politi og Falck, som kan indlevere herreløse kæledyr til internatets akutafdeling hele døgnet og den løsning bliver brugt mere end 600 gange årligt. Desuden modtager Dyreværnet et stort antal dyr fra private, som af forskellige årsager ikke længere kan passe det pågældende dyr.

Siden april 2016 har Dyreværnet også åbnet en afdeling i Kolding i Jylland, hvor der på nuværende tidspunkt kun formidles hunde.

Dyreværnets landsdækkende udrykningstjeneste henter årligt mere end 500 kæledyr fra dyreværnssager og hver dag modtager Dyreværnets udrykningsleder mellem 7-10 anmeldelser om misrøgtede dyr. Med tre dyreambulancer fordelt over hele Danmark (på nær Bornholm), kører Dyreværnet ud og redder misrøgtede kæledyr i hele landet.

Dyreværnet hjælper hvert år flere hundrede forsvundne dyr tilbage til deres ejere og formidler omkring 1.200 dyr videre til nye omsorgsfulde hjem hvert år. Foreningen har en erklæret NO KILL-politik, der har til formål at redde alle dyr, som kan reddes. Med en meget symbolsk støtte fra staten, er Dyreværnet dybt afhængig af hjælpen fra virksomheders og private, da det årligt koster over 12 mio. kr. at drive de to internater og udrykningstjenesten.

I 2013 og 2015 sendte TV3 to sæsoner af Dyreværnet, en reportageserie, som omhandlede foreningens arbejde med at redde dyr i nød. Serien opnåede stor popularitet og interesse for Dyreværnets arbejde, og på få år gik foreningen fra at have 2.000 følgere på Facebook til i dag at have over 260.000 følgere. 

I 2017 sendte TV2Fri programserien Hund Søger Hjem. I otte afsnit hjalp Dyreværnets hundetræner og adfærdsbehandler Nina Amdi og vært Lene Beier otte forskellige internathunde med at finde det helt perfekte hjem. 

I april 2018 gav en privat donation Dyreværnet mulighed for at etablere en rullende dyreklinik, Frynseklinikken. Formålet med initiativet er at hjælpe dårligt stillede danskere med dyrlægebehandlinger til deres dyr.

Eksterne links 
 Dyreværnets hjemmeside 
 Dyreværnets facebook: https://www.facebook.com/dyrevaernet.dk/ 
 Seneste medlemsblad fra 2017: http://issuu.com/grafikeren.nu/docs/dyrevaernet_1-2017._til_bladre-pdfp?e=3458396/52211070

Foreninger fra Danmark
Be Strong Now

Be Strong Now er en sang af James Iha, og titlen på den første single fra hans soloalbum Let It Come Down udgivet i 1998. Sangen er skrevet af James Iha.

Singlen blev udgivet 24. februar 1998. Den indeholdt tre b-sider, der ikke var at finde på selve albummet.

B-sider 
 "My Advice"
 "Take Care"
 "Falling"

Alle sange er skrevet James Iha.

Sange fra 1998
Henri Bergson

Henri-Louis Bergson (født 18. oktober 1859, død 4. januar 1941) var en fransk filosof og forfatter, som var blandt de mere indflydelsesrige i sine levedage. Han fik Nobelprisen i litteratur i 1927. Bergson var af jødisk baggrund. Hans filosofi kan karakteriseres som en form for vitalisme (i bred forstand) og har mange fællestræk med den samtidige tyske udvikling indenfor den livsfilosofiske tradition, og har ligeledes berøringspunkter med Martin Heideggers filosofi. Blandt Bergsons hovedtemaer er tid, bevægelse, forandring og forståelse igennem intuition. Han tog naturvidenskaben alvorligt, herunder biologiske evolutionsteorier, og et af hans hovedværker var bogen Den skabende udvikling (L'évolution créatrice) fra 1907. Igennem alt organisk liv er der en fælles livskraft, en élan vital. Livet udvikler sig i altid uforudsigelige former. Man kan nok forstå fortiden baglæns, men man kan aldrig forudsige fremtiden. If. Bergson var det filosofiens opgave var at formidle en intuitiv forståelse af virkeligheden som sammenhænge og forløb i tid. Det kan videnskaberne ikke levere, fordi den videnskabelige fornuft pr. definition er analytisk, dvs. den deler verden op i enkeltdele og udtaler sig alene om disse. Bergson har været en vigtig inspiration for senere franske filosoffer, bl.a. Michel Serres og Gilles Deleuze.

Litteratur 
 Intuition og verdensanskuelse (oversat af Knud Ferlov, 1914)
 Den skabende udvikling (oversat af Knud Ferlov, 1915)
 Den rene bevidsthed: en studie over det umiddelbart givne i de sjælelige virksomheder og tilstande (oversat af Kort K. Kortsen, 1917)
 Bergson. De store tænkere. Berlingske filosofi bibliotek (Indledning, oversættelse af Peter Kemp, 1968)
 Latteren: et essay om komikkens væsen (oversat af Else Henneberg Pedersen, 1993)

Eksterne henvisninger 

Filosoffer fra Frankrig
Essayister fra Frankrig
Medlemmer af Videnskabernes Selskab
Æresdoktorer ved University of Cambridge
Franskmænd i 1800-tallet
Franskmænd i 1900-tallet
Talfølge

En talfølge er i matematikken, som navnet lægger op til, en potentielt uendelig følge – eller "liste" – af tal skrevet i rækkefølge. Mere formelt kan man anskue det som en afbildning fra de naturlige tal ind i eksempelvis de reelle eller komplekse tal. Til det naturlige tal 1 knyttes således det første element i følgen, til 2 det andet, og så videre. Elementerne i følgen består af kan derved nummereres , hvor det sænkede nummer kaldes elementets indeks. For lethedens skyld benyttes normalt notationen . Man taler også om, at hvis følgens elementer ligger i en mængde , så er det en følge over .

En talfølge kan være konvergent, dvs. at den nærmer sig en bestemt værdi når n bliver større. Er følgen ikke konvergent kaldes følgen divergent. Mange følger kan udtrykkes ved en formel. Eksempelvis kan følgen  skrives som  eller bare uden parenteserne , med n startende ved 0.

Matematiske emner, der omhandler følger:

 Differensligninger
 Den karakteristiske ligning for en differensligning
 Bevis for formlen for det n'te Fibonaccital
 Konvergent følge
 Regneregler for grænseværdier af følger
 Delfølger
 Cauchy-følger
 Taxital

 
Elementær matematik
Bernard Bolzano

Bernard Placidus Johann Nepomuk Bolzano (født 5. oktober 1781, død 18. december 1848) var en tjekkisk matematiker, teolog, filosof og logiker. Han blev født i Prag.

Eksterne henvisninger 

 Bernard Bolzano's Theory of Science

Filosoffer fra Tjekkiet
Matematikere fra Tjekkiet
Teologer fra Tjekkiet
Personer fra Prag
Brønshøj Kirke

Brønshøj Kirke ligger i Brønshøj. Kirken har siden sognets indlemmelse i Københavns Kommune, i 1901, været den ældste bygning i København og er opført i 1180'erne af biskop Absalon i romansk stil med kridt-kvadre fra Stevns som materiale. Tårnet er tilføjet omkring 1450 og er bygget af røde munkesten i gotisk stil, våbenhuset er tilføjet i 1892, mens sakristiet, mod nord, stammer fra 1942.

Kirken blev oprindeligt indviet til Sankt Laurentius og nævnes første gang i to pavebreve fra den 21. oktober 1186 og den 25. marts 1193, hvori det fremgår, at Absalon ejede et bol i Brønshøj samt kaldsretten til kirken. Ligeledes nævnes det i brevet, at Absalon gav begge dele til Roskilde bispesæde, dog med det forbehold at han beholdt brugsretten i sin levetid.

Under svenskernes besættelse i 1658 blev kirkens indre ryddet og antagelig brugt til våbenværksted. Kirken klarede sig dog gennem krigen i modsætning til f.eks. den daværende Rødovre Kirke. Altertavlen og døbefonten blev bevaret, mens det øvrige inventar gik tabt. Ligeledes havde englænderne en lejr på kirkegården i 1807.

Kirken overgik den 1. oktober 1934 til selveje.

Interiør 
 Altertavlen er fra 1587 og tilhører barokken.
 Prædikestolen er fra 1678.

Trivia 
 Brønshøj Kirke er blevet anvendt som kulisse i filmen Min søsters børn på bryllupsrejse (1967).

Eksterne kilder og henvisninger 

 
 Brønshøj Kirke  hos nordenskirker.dk
 Brønshøj Kirke hos KortTilKirken.dk
 Brønshøj Kirke hos danmarkskirker.natmus.dk (Danmarks Kirker, Nationalmuseet)
 Brønshøj Kirke i snevejr - Kirkeblog - Blog fra Danmarks Kirker

Kirker i Københavns Kommune
Kirker i Københavns Stift
Kirker i Københavns Amt
Kirke
Lille Virgil og Orla Frøsnapper

Lille Virgil og Orla Frøsnapper er en dansk film fra 1980. instrueret af Gert Fredholm. Manuskriptet er skrevet af Hans Hansen, Peter Høimark og Gert Fredholm efter en roman af Ole Lund Kirkegaard.

Filmen er en blanding af historierne; "Lille Virgil" og "Orla Frøsnapper"

"Orla Frøsnapper" blev genindspillet som animationsfilm, i 2011.

Medvirkende

Eksterne links 
 

Børnefilm fra Danmark
Børnebøger
Film baseret på værker af Ole Lund Kirkegaard
Danske film fra 1980
Film instrueret af Gert Fredholm
Kvindesind (film)

Kvindesind er en dansk film fra 1980.
Manuskript og instruktion Stig Björkman.
Blandt de medvirkende kan nævnes:

Lotte Tarp
Peter Schrøder
Kim Magnusson
Ghita Nørby
Birthe Backhausen
Esben Høilund Carlsen

Eksterne henvisninger 
 

Danske film fra 1980